

**Κως, 15 Μαΐου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Ξεκίνησε το έργο της αποκατάστασης της χερσαίας ζώνης στο λιμάνι με την κατασκευή ξύλινου δαπέδου.”

Το Λιμενικό Ταμείο ξεκίνησε το έργο της αποκατάστασης της Ακτής Κουντουριώτη με δικούς του πόρους, με την κατασκευή ξύλινου δαπέδου.

Ήταν μια επιβεβλημένη απόφαση μετά τη μεγάλη καθυστέρηση στην έναρξη των έργων αποκατάστασης των ζημιών που υπέστησαν οι λιμενικές εγκαταστάσεις από το σεισμό.

Για μία ακόμα φορά, ο Δήμος της Κω και το Λιμενικό Ταμείο παίρνουν πρωτοβουλία, δίνουν λύσεις με τις δικές τους δυνάμεις.

Έχουν ήδη ξεκινήσει οι εργασίες για την κατασκευή ξύλινου δαπέδου στα σημεία που έχει υποστεί ζημιές η χερσαία ζώνη και σε λίγες ημέρες, η εικόνα του λιμανιού θα είναι διαφορετική.

Υπολογίζεται ότι μέχρι το τέλος της άλλης εβδομάδας θα έχει ολοκληρωθεί το έργο μέχρι και τη γωνία του Κάστρου.

**Γραφείο Τύπου Δήμου Κω**